**ΕΝΗΜΕΡΩΣΗ ΓΙΑ ΕΠΙΣΚΕΨΗ ΣΤΙΣ ΑΘΛΗΤΙΚΕΣ ΕΓΚΑΤΑΣΤΑΣΕΙΣ**

Αγαπητοί γονείς – κηδεμόνες,

αύριο Τετάρτη 3 Απριλίου τα παιδιά της Ε΄ και της ΣΤ΄ τάξης, με τη συνοδεία των υπεύθυνων εκπαιδευτικών των τμημάτων τους και του καθηγητή Φυσικής Αγωγής, θα επισκεφτούν τις αθλητικές εγκαταστάσεις στο δημοτικό στάδιο. Σκοπός της επίσκεψης είναι να αγωνιστούν τα παιδιά στα αθλήματα του στίβου, ώστε να επιλεγούν εκείνα που θα διακριθούν για τις επιδόσεις τους και θα εκπροσωπήσουν το σχολείο στους σχολικούς αγώνες στίβου στα τέλη του σχολικού έτους.

Η επίσκεψη θα έχει διάρκεια περίπου 3 ωρών και με την επιστροφή τους τα παιδιά θα συνεχίσουν το πρόγραμμα μαθημάτων της ημέρας.

Παρακαλούμε να μεριμνήσετε ώστε όλα τα παιδιά να προσέλθουν με την κατάλληλη αθλητική περιβολή, αθλητικά παπούτσια, καπέλο για τον ήλιο και σίγουρα αρκετή ποσότητα νερού.

Η συμμετοχή των παιδιών είναι προαιρετική και αν δεν επιθυμείτε για οποιοδήποτε λόγο τη συμμετοχή των παιδιών σας στην επίσκεψη ή στη διαδικασία επιλογής, παρακαλούμε να μας ενημερώσετε.

ο Διευθυντής

Κόκκινος Νομικός